***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 12-16/2021.

***Jegyzőkönyv***

***Készült***: Kup Község Önkormányzat képviselő-testülete 2021. október 14-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. 1.) Szociális tüzifa juttatásra vonatkozó rendelet megalkotása
2. 2.) Általános iskolák felvételi körzetének véleményezése

(meghívó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Szociális célú tüzifa biztosítására vonatkozó helyi rendelet megalkotása**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklet) Idén is 18 m3 tüzifa vásárlásra kaptak támogatást. Az elmúlt évben a családosok esetén az öregségi nyugdíjminimum 250 %-a, egyedül élők, gyermeküket egyedül nevelőknél pedig az öregségi nyugdíjminimum 300 %-a volt a jövedelemhatár. A rendelettervezetben javasolja a gi jövedelemhatár megtartását. Kérte a hozzászólásokat, javaslatokat.

A képviselők egyetértettek a javaslattal.

A polgármester kérte a képviselőket szavazásra a rendelet-tervezet alapján azzal, hogy a jogosultsági jövedelemhatárok családosoknál az öregségi nyugdíjminimum 250 %-a, egyedül élőknél, gyermeküket egyedül nevelőknél pedig az öregségi nyugdíjminimum 300 %-a.

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének 11/2021.(X.26.) önkormányzati rendelete**

**a szociális célú tüzifa támogatás helyi szabályairól**

(a rendelet a jkv. 4. melléklete)

**2.) Általános iskolák felvételi körzetének véleményezése**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Szóbeli előterjesztésben elmondta, hogy minden évben véleményezni kell a kötelező felvételt biztosító körzethatárokat. Javasolta a körzethatárok jóváhagyását.

A képviselők a javaslattal egyetértettek, hozzászólás nem volt.

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**35/2021. (X.14.) KT határozat**

Kup Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Kup község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .

A Pápakovácsi Közös Önkormányzati Hivatal Jegyzőjének nyilvántartásában szereplő, Kup községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 1 fő.

Felkéri a képviselő-testület a polgármestert, hogy a döntésről a Pápai Tankerületi Központot értesítse.

**Felelős**: polgármester

**Határidő:** 2021. október 15.

A döntéseket követően a polgármester tájékoztatta a képviselőket az önkormányzat pénzügyi helyzetéről, a takarékos gazdálkodás, valamint a jelentősebb – tervezettnél magasabb - iparűzési adóbevétel következtében vannak megtakarítások. Az óvodánál fennálló pénzmaradvány kültéri játékok vásárlására szeretnék fordítani.

A falugondnoki szolgálatnál is van feladattal nem terhelt maradvány, szeretnének az autóbusz részére tárolóhelyiséget létesíteni.

Ismertette a jövőbeni tervezett feladatokat: térfigyelő kamerarendszer bővítése, árkok helyreállítása a Fő utca 137. sz. alatti ingatlan mellett, valamint a Fő u. 128 sz. Ingatlan mellett, illetve megoldást találni a Malom utcában az ingatlanok előtti vízelvezetésre.

Terveik között szerepel karácsonyi díszkivilágítás felszerelése.

A pápasalamoni út felújítása – melyre a Magyar Falu Program keretén belül kerül sor – szintén még ez évben elindul.

**Ábrahám Tamás képviselő:** felvetette, hogy a fiatalokból álló focicsapat kérése a pálya rendbetétele, illetve télre a pápakovácsi tornaterem heti egy alkalomra történő bérlése edzésekre.

**Varga Imre polgármester** válaszként elmondta, hogy a pálya rendbetételéről gondoskodnak, a tornaterem bérlése iránt pedig megkeresi a pápakovácsi iskolát.

Több napirend nem volt, a polgármester a képviselő-testület nyilvános ülését 19.00

órakor bezárta, zárt ülésen folytatták a munkát.

***k.m.f.***

Varga Imre Kissné Szántó Mária

polgármester jegyző